Nilai Peradaban Melayu dalam Pantun Peranakan Baba
Authors: Ismail Nazirah , Abdul Rahman Noor Azam 
Published: July 2020

Pantun merupakan salah satu medium penting dalam pembentukan peradaban masyarakat Melayu. Melalui pantun, pelbagai nilai telah diterapkan sebagai alat untuk menegur, menasihati dan mengajar di antara ahli masyarakat. Nilai peradaban Melayu yang terdapat dalam pantun ini bukan sahaja terhad melalui pantun yang dihasilkan oleh masyarakat Melayu, malah terdapat juga dalam penciptaan pantun oleh masyarakat selain Melayu seperti Peranakan Baba. Masyarakat Peranakan Baba merupakan subetnik Cina yang terhasil daripada interaksi sosial dengan orang Melayu. Ini bermakna, Peranakan Baba telah mengalami proses akulturasi dengan nilai masyarakat Melayu. Aspek nilai yang dikongsi bersama ini dapat dilihat melalui penciptaan pantun oleh masyarakat Peranakan Baba. Kajian ini akan memberi fokus terhadap aspek nilai peradaban Melayu yang terdapat dalam pantun Peranakan Baba. Objektif utama kajian ini adalah untuk mengenal pasti dan menyenaraikan nilai-nilai tamadun Melayu yang dominan digunakan dalam pantun Peranakan Baba. Selain itu, proses akulturasi yang berlaku di antara masyarakat Melayu dan Peranakan Baba juga akan diberi penelitian. Kajian ini menggunakan kaedah analisis makna perkataan dan ayat yang terdapat dalam pantun yang dipilih melalui buku “Pantun Pilihan Peranakan Baba Negeri Selat, 1910-1930-an” yang disusun oleh Ding Choo Ming. Hasil kajian mendapati bahawa terdapat proses akulturasi yang berlaku dalam masyarakat Peranakan Baba melalui pantun yang dikaji. Data yang diperolehi ini penting sebagai rekod asas kepada kajian yang lebih terperinci berkaitan Peranakan Baba di Malaysia. Implikasi kajian akan mendorong pembentukan nilai kebersamaan di antara pelbagai kaum yang terdapat di Malaysia.Abstract: Pantun is one of the important mediums in the Malay civilization. Through pantun, various values have been applied as tools for reprimanding, advising and teaching among members of society. The value of Malay civilization found in this pantun is not limited only by the pantun produced by the Malay community, but also in the creation of pantun by non-Malay communities such as Peranakan Baba. The Peranakan Baba community is a Chinese subetnik resulting from social interaction with the Malays. This means that Peranakan Baba has undergone acculturation process with the value of the Malay community. This shared value aspect can be seen through the creation of pantun by the Peranakan Baba community. This study will focus on aspects of the value of Malay civilization found in the pantun Peranakan Baba. The main objective of this study is to identify and list the values of the dominant Malay civilization used in the Peranakan Baba pantun. In addition, the acculturation process applied between the Malay community and Peranakan Baba will also be subject to research. This study uses the method of analysis of the meaning of the words and sentences found in the pantun chosen through the book "Pantun Pilihan Baban Negeri Selat Negeri, 1910-1930" compiled by Ding Choo Ming. The results of the study found that there was an acculturation process that occurred in the Peranakan Baba society through the pantun studied. The data obtained is important as a fundamental record for a more detailed study of Peranakan Baba in Malaysia. The implications of the study will lead to the formation of the value of togetherness among the various races found in Malaysia.